《海上谣》
清代·于光褒

秋色沈沈海水碧，长鲸尾碎珊瑚赤。五铢衣薄不胜秋，嫦娥惊瑚银蟾魄。

香索牵铃护琼蕊，玉梅袅袅寒烟里。瑶浆谁肯贮晶盘，雏凤䙰褷飞不起。

麟脯红洒桃花盐。兰堂桂烛跋重添。贝阙珠宫宴龙女，修竹寒倚钩湘帘。

五岳神图送阿母，海若前驱蛟螭走。好凭青鸟寄相思，绛河迢递空回首。

冷云漠漠独自眠，芙蓉花瑚仙城烟。宝带牵情入幽梦，摇空水绿天风连。

作者简介：于光褒，字阿璞，沧州人。诸生。有《翠芝山房诗草》。